Rozsah činností stáleho pracoviska Okresného úradu Nové Mesto nad Váhom so sídlom v Myjave
 ODBOR VŠEOBECNEJ VNÚTORNEJ SPRÁVY
    1.      vykonáva štátnu správu na úseku priestupkov podľa zákona Slovenskej národnej rady č. 372/1990 Zb. o priestupkoch v znení neskorších predpisov (ďalej len „zákon č. 372/1990 Zb.“) a podľa zákona č. 71/1967 Zb. v rozsahu odvetvovej pôsobnosti a funkčnej príslušnosti (§ 6 ods. 1 zákona č. 71/1967 Zb.),
    2.      prijíma oznámenia štátnych orgánov, obcí, organizácií, občanov a orgánov činných v trestnom konaní o  priestupkoch a rozhoduje o ďalšom postupe v konaní o priestupkoch (§ 67 zákona č. 372/1990 Zb.),
    3.      objasňuje priestupky a vykonáva úkony s tým spojené, vyžaduje vysvetlenia od fyzických osôb a právnických osôb, odborné vyjadrenia od príslušných orgánov a zabezpečuje úkony potrebné na zistenie skutočného stavu veci (§ 58 a § 59 zákona č. 372/1990 Zb.),
    4.      prejednáva priestupky a pripravuje podklady pre rozhodnutia o priestupkoch v prvom stupni (§ 52, § 55 a § 74 zákona č. 372/1990 Zb., § 46 a 47 zákona č. 71/1967 Zb.), ktoré podpisuje vedúci odboru,
    5.      zabezpečuje súčinnosť s orgánmi činnými v  trestnom konaní a s orgánmi oprávnenými objasňovať priestupky (§ 56 zákona č. 372/1990 Zb.),
    6.      vedie evidenciu priestupkov (§ 89a zákona č. 372/1990 Zb.),
    7.      spracúva štatistické výkazy o priestupkoch a analýzy o priestupkoch,
    8.      poskytuje údaje z evidencie priestupkov osobe uvedenej v evidencii, súdom, orgánom činným v trestnom konaní, Policajnému zboru, orgánom oprávneným objasňovať priestupky a správnym orgánom oprávneným prejednávať priestupky aj podľa osobitného zákona, iným orgánom, o ktorých to ustanovuje osobitný zákon, súdom, justičným a správnym orgánom iných štátov (§ 89a ods. 4 zákona č. 372/1990 Zb.),
    9.      prejednáva priestupky podľa osobitných právnych predpisov podľa odvetvovej pôsobnosti a funkčnej príslušnosti,
  10.      ukladá pokuty za iné správne delikty podľa osobitných právnych predpisov podľa odvetvovej pôsobnosti a funkčnej príslušnosti; uložené pokuty zadáva do informačného systému.